Утвърждавам!

Директор: …………………….

/Росица Тумбева/

**ЕТИЧЕН КОДЕКС**

НА СРЕДНО УЧИЛИЩЕ „БРАТЯ ПЕТЪР И ИВАН КАНАЗИРЕВИ“

ГР. РАЗЛОГ

Промените в Етичния кодекс са приети на заседание на Педагогическия съвет с протокол № /01.09.2025г., съгласувани с Обществения съвет към училището-протокол №…. /….09.2025г., и е утвърден със Заповед на директора № РД-08- /….09.2025г.

**Съдържание:**

[ВЪВЕДЕНИЕ 2](#_Toc81476352)

[НОРМАТИВНА ОСНОВА 2](#_Toc81476353)

[ГЛАВА ПЪРВА 3](#_Toc81476354)

[I. ОБЩИ ПОЛОЖЕНИЯ 3](#_Toc81476355)

[ГЛАВА ВТОРА 4](#_Toc81476356)

[II. МОРАЛНИ ОТГОВОРНОСТИ КЪМ ОБЩЕСТВОТО 4](#_Toc81476357)

[1. ВЗАИМООТНОШЕНИЯ С УЧЕНИЦИ 4](#_Toc81476358)

[2. МОРАЛНИ ОТГОВОРНОСТИ НА СЛУЖИТЕЛИТЕ, УЧЕНИЦИТЕ, РОДИТЕЛИТЕ 5](#_Toc81476359)

[3. ВЗАИМООТНОШЕНИЯ С КОЛЕГИ 8](#_Toc81476360)

[4. ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ –ОБЩИНА РАЗЛОГ, РУО БЛАГОЕВГРАД 9](#_Toc81476361)

[5. МОРАЛНИ ОТНОШЕНИЯ С МЕДИИТЕ 10](#_Toc81476362)

[ГЛАВА ТРЕТА 10](#_Toc81476363)

[III. КОНФЛИКТ НА ИНТЕРЕСИ 10](#_Toc81476364)

[ГЛАВА ЧЕТВЪРТА 11](#_Toc81476365)

[IV. ПРОФЕСИОНАЛНО ПОВЕДЕНИЕ 11](#_Toc81476366)

[ГЛАВА ПЕТА 12](#_Toc81476367)

[V. КОМИСИЯ ПО ЕТИКА 12](#_Toc81476368)

[ГЛАВА ШЕСТА 13](#_Toc81476369)

[VI. САНКЦИИ И ОТГОВОРНОСТИ 13](#_Toc81476370)

[VII. ЗАКЛЮЧИТЕЛНИ РАЗПОРЕДБИ 1](#_Toc81476371)4

# **ВЪВЕДЕНИЕ**

Етичният кодекс представя стандартите за етично поведение на работещите в СУ „Братя Каназиреви”, Разлог и е приет на Заседание на Педагогическия съвет с протокол №12 / 03.09.2021г., в присъствието на представители на Обществения съвет, утвърден със Заповед № РД–08…/ ...09.2025г. и влиза в сила от датата на утвърждаването му, като в началото на всяка учебна година се актуализира при нужда.

Основните цели на настоящия Етичен кодекс са:

* Да представи основните ценности и принципи, от които се ръководят всички служители в СУ, съобразно обществената си роля да образоват, възпитават и подготвят учащите за адекватна социализация в живота;
* Да очертае моралните и професионални отговорности на работещите с деца към учениците, техните семейства, обществото;
* Да насочи поведението на всички работещи в сферата на образователната институция към решаването на етични дилеми и морални казуси, срещани в практиката;
* Да утвърди модели на професионално поведение, утвърждаващо престижа на образователната институция в града, региона, страната.

# **НОРМАТИВНА ОСНОВА**

* Конвенцията на ООН за правата на детето;
* Европейската харта за правата на човека;
* Конституция на РБ;
* Закон за защита правата на детето;
* Закон за защита правата на човека;
* Закон за защита на личните данни;
* Закон за предучилищното и училищно образование;
* Стандарт за приобщаващо образование;
* Всеобщата декларация за правата на човека на Организацията на обединените нации

# **ГЛАВА ПЪРВА**

## **ОБЩИ ПОЛОЖЕНИЯ**

**Чл. 1**. Етичният кодекс на СУ „Братя Петър и Иван Каназиреви“ – гр. Разлог е създаден на основание чл. 175, ал.1 от ЗПУО и е подчинен на общите принципи в системата на предучилищното и училищното образование.

**Чл. 2.** Този кодекс определя правилата за поведение на работещите в СУ „Братя Каназиреви” – гр. Разлог и има за цел да повиши общественото доверие в техния професионализъм и морал, както и да издигне престижа на институцията, в която работят.

**Чл. 3**. (1) Дейността на работниците и служителите в СУ „Братя Каназиреви” – гр.Разлог се осъществява при спазване принципите на законност, лоялност, честност, безпристрастност, политическа неутралност, отговорност и отчетност.

1. Служителят на СУ „Братя Каназиреви” – гр. Разлог изпълнява служебните си задължения при строго спазване на законодателството в Република България, като съдейства за провеждането на държавната политика в образованието, основаваща се на принципите на правовата държава.
2. Служителят на училището в зависимост от функциите, които изпълнява, осъществява действия, предлага и взема решения, водещи до елиминиране на произвола и укрепване на доверието в държавните институции.
3. Служителят на СУ „Братя Каназиреви” – гр. Разлог извършва дейността си компетентно, обективно и добросъвестно, като се стреми непрекъснато да подобрява квалификацията си в интерес на учениците и обществото.
4. Служителят на СУ „Братя Каназиреви” – гр. Разлог следва поведение, което не накърнява престижа на учителската професията не само при изпълнение на служебните си задължения, но и в своя обществен и личен живот.
5. При изпълнение на служебните си задължения служителят на учебното заведение се отнася любезно, възпитано и с уважение към всеки, като зачита правата и достойнството на личността и не допуска каквито и да са прояви на дискриминация или ксенофобия.
6. Педагогическият и непедагогическият персонал в СУ „Братя Каназиреви” се ръководят от принципа, че всеки ученик притежава неповторимост и уникалност и му гарантира свобода на изразяване на мнение, зачита правото му на образование и обучение, свобода при изповядване на религия, право да бъде консултиран и подпомаган в процеса му на обучение и личностно израстване.

**Чл.4.** Базовите ценности, изповядвани от СУ, са:

1. Професионална компетентност – учителят, служителят и работникът притежават знанията, уменията и квалификацията за заеманата длъжност.
2. Ефективност – учителят, служителят и работникът постигат максимални резултати от труда при минимално физическо и психическо усилие и разход на ресурси.
3. Отговорност и изпълнителност – учителят, служителят и работникът имат развито чувство на дълг при изпълнение на трудовите си задачи.
4. Услужливост – учителят, служителят и работникът са услужливи към търсещите информация, услуги или съдействие.
5. Вежливост – учителят, служителят и работникът имат устойчиво и любезно поведение.
6. Честност – учителят, служителят и работникът коректно представят своята гледна точка.
7. Лоялност – учителят, служителят и работникът се отнасят почтено и уважително към училището, към работещите в него,към децата и учениците.
8. Подходящ външен вид – учителят, служителят и работникът се стремят да изглеждат по начин, съответстващ на средата, в която работят.

**Чл.5**. Спазването на Етичния кодекс е задължително за всички членове на училищната общност и се следи от Комисия по етика при СУ „Братя Петър и Иван Каназиреви“ – гр. Разлог, която разглежда всички случаи на неговото нарушаване и налага предвидените в него санкции.

# **ГЛАВА ВТОРА**

## **МОРАЛНИ ОТГОВОРНОСТИ КЪМ ОБЩЕСТВОТО**

### **ВЗАИМООТНОШЕНИЯ С УЧЕНИЦИ**

**Чл.6.**(1) Учителите от СУ „Братя Каназиреви” основават практиката си на съвременните знания за физическото, психическото и интелектуалното развитие на учениците, както и на познаването на индивидуалните особености на всяко дете.

1. Уважават уникалността на всеки ученик и се отнасят професионално към потребностите му. Следват девиза „В училище всеки е личност”.
2. Създават безопасна и здравословна среда, която стимулира емоционалното и физическото развитие на учениците и работят в посока на поощряване на всяко от децата.
3. Учителите подкрепят и поощряват правото на всеки ученик свободно да изразява личното си мнение, когато то е добре аргументирано и не накърнява достойнството на други ученици или служебни лица.
4. Учителите осигуряват равни възможности за достъп до образование и подкрепят учениците в усвояването на знания, умения, осигурявайки професионална подкрепа, методологически съвети и допълнителни консултации, ако това е необходимо, с цел повишаване на мотивацията за учене и превенция на ранното отпадане от училище.
5. Учителите се стремят учениците да постигат максимални резултати в учебно-възпитателната работа, като за целта търсят иновативни методи и подходи и ги прилагат в работата си, поощряват учениците при изпълнението на самостоятелни задачи, екипна работа, участие в проекти, реализират дейности за повишаване на грамотността на учениците – езикова, математическа, дигитална и т.н.
6. Учителите не поощряват с действие или бездействие противообществени прояви и аморално поведение.
7. Учителят е безпристрастен и обективен при изпълнение на преките си преподавателски задължения, мотивира открито пред учениците решенията, които трябва да се вземат, предложения, касаещи ученик или група ученици и т.н.

**Чл.7**. Учителите от СУ „Братя Каназиреви” не участват в:

1. практики, които не зачитат достойнството на детето или са опасни и вредни за физическото и емоционално му здраве и развитие;
2. практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите.

**Чл.8**.(1) В пряката си работа като преподаватели и/или класни ръководители, психолози, възпитатели и пр. педагогическите специалисти трябва да следят за симптоми на насилие над дете - физическо, сексуално, вербално, емоционално малтретиране или занемаряване и да познават и спазват законите и процедурите, защитаващи детето от насилие.

1. При съмнение за малтретиране да уведомяват органите за закрила на детето и да следят дали са предприети необходимите мерки.
2. Когато друго лице изкаже подозрения за малтретиране на дете, да му се окаже пълно съдействие за предприемане на подходящи действия за закрила на детето.
3. Когато станат известни действия или ситуации, които заплашват здравето и сигурността на ученик, следва да информираме органите по закрила на детето.

### **МОРАЛНИ ОТГОВОРНОСТИ НА СЛУЖИТЕЛИТЕ, УЧЕНИЦИТЕ, РОДИТЕЛИТЕ**

**Чл.9.** (1) Служителят на СУ „Братя Каназиреви” – гр. Разлог изпълнява задълженията си безпристрастно и непредубедено, като създава условия за равнопоставеност на разглежданите случаи и лица. В дейността си строго се придържа към нормите, установени в Етичния кодекс за работа с деца.

1. Служителят на СУ „Братя Каназиреви” – гр.Разлог е длъжен да опазва данните и личната информация на учениците и родителите, станали му известни при или по повод на изпълнението на служебните му задължения, при спазване изискванията на Закона за защита на личните данни.

**Чл.10.** Служителят на СУ „Братя Каназиреви” – гр. Разлог е длъжен:

1. всеки служител има задължение да уважава на първо място уникалността и специфичността на всеки ученик и да не допуска унижаване на ученика пред останалите съученици в клас и извън него.
2. всеки служител е длъжен да подпомага семейството при отглеждане и възпитание на децата.
3. да зачита достойнството на всяко семейство, както и неговата култура, обичаи, език и убеждения.
4. да уважава ценностите на семейството при възпитание и отглеждане на децата и правото му да взема решения за тях.
5. да информира родителите за състоянието на ученика в училище, както и при възникнали ситуации, както и намиране на решения за проблемите.
6. да информират родителите за проектите, включващи техните деца, за политиката на училището, за идеите и специфичността на определени дейности, свързани с развитието и възпитанието на ученика.
7. да не влизат в пререкания и спорове с родители или други членове на семейството, с които може да се навреди на ефективността на работата на детето.
8. да се осигури конфиденциалност на информация, да се зачита правото на семейството на личен живот с изключение на случаите на малтретиране и лоша грижа. Служителите на СУ „Братя Каназиреви“ са длъжни веднага да информират службите, свързани със съответния казус.
9. Лице, на което стане известно, че дете се нуждае от закрила, е длъжно незабавно да уведоми дирекция „Социално подпомагане“, Държавна агенция за закрила на детето или Министерството на вътрешните работи. Същото задължение има и всяко лице, на което това е станало известно във връзка с упражняваната от него професия или дейност дори и ако то е обвързано с професионална тайна.

**Чл.11.** Учителите и служителите от СУ „Братя Каназиреви“ имат следните задължения:

1. Да предоставят висококачествени програми и услуги.
2. Да работят за създаване на сигурна обществена среда, в която ученикът да получава адекватна здравна грижа, възпитание и образование.
3. Да съдействат за повишаване степента на разбиране на учениците и техните нужди в обществото.
4. Да работят за популяризиране на правата на учениците, както и за повишаване чувствителността на обществото към нарушаването им.
5. Да работят за подкрепа на законите и политиките, които подпомагат благополучието на учениците, на семействата и да се противопоставят на тези, които го нарушават .
6. Да познават симптомите на насилие над дете – физическо, сексуално, вербално, емоционално малтретиране или занемаряване.

**Чл. 12.** На всички ученици е гарантирано правото да:

 1/ Да бъдат обучавани и възпитавани в здравословна, безопасна и сигурна среда; да бъдат осигурявани възможности за тяхното развитие и приобщаване към обществените ценности;

 2/ Да бъдат зачитани като активни участници в образователния процес;

 3/ Да избират профила на обучение, да дават предложения за училищните дейности и да участват в органите на ученическото самоуправление;

 4/ Да получават обща и допълнителна подкрепа за личностно развитие;

 5/ Да разчитат на равнопоставеност и взаимно зачитане на правата на всеки;

 6/ Да изразяват свободно мнение, без да накърняват достойнството и правата на останалите;

 7/ Да участват в проектни дейности и да бъдат информирани и консултирани във връзка с избор на профил, избираеми предмети и др.;

 8/ Да бъдат поощрявани с морални и материални награди;

 9/ На ученици с изявени дарби е гарантирано правото на социална закрила.

 **Чл.13.** Учениците имат следните задължения:

 1/ Да се придържат към задълженията си, упоменати в ЗПУО и в Училищния правилник за вътрешния ред;

 2/ Да не употребяват алкохол, цигари, наркотици, енергийни напитки в училище и в района на училището;

 3/ Да не участват в хазартни игри, залагания и подобни;

 4/ Да не уронват авторитета на преподавателите и непедагогическия персонал в училището.

 **Чл.14.** Родителите имат следните права, свързани с етиката в отношенията с работещите в училище:

 1/ периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността;

 2/ да се срещат с ръководството на училището, с класния ръководител, с другите педагогически специалисти в определеното приемно време или в друго, удобно и за двете страни време;

 3/ да присъстват и при желание от тяхна страна да бъдат изслушвани, когато се решават въпроси, засягащи правата и интересите на ученика;

 4/ да изберат и да бъдат избирани в обществения съвет на училището.

 5/ да подпомагат училищната институция с дарения под формата на доброволчески труд, закупуване на оборудване или ученически мебели, с организирането на ученически празници, чествания, състезания и др., за което училището им издава документ за съответното дарение.

 **Чл. 15.** (1) Родителите имат следните задължения, свързани с етичните правила в училището:

 1/ да осигуряват редовното присъствие на ученика в училище, като своевременно уведомяват училището в случаите на отсъствие на ученика;

 2/ да спазват Правилника за дейността на училището и да съдействат за спазването му от страна на ученика;

 3/ да участват в процеса на изграждане на навици за самоподготовка като част от изграждането на умения за учене през целия живот;

 4/ да участват в родителски срещи;

 5/ да се явяват в училището след покана от учител, директор или друг педагогически специалист в подходящо за двете страни време;

 6/ да осигурят идването на учениците в училищната институция с ученическата униформа и отличителното лого на учебното заведение като неотменна част от ученическото облекло.

 (2) Родителите, чиито деца се обучават в самостоятелна форма на обучение по чл.112, ал.1,т.2, както и в самостоятелна организация, са длъжни да гарантират постигането на целите по чл.5, да осигурят необходимите условия за обучение, познавателни книжки, учебници и учебни помагала, както и да прилагат по свой избор методики и подходи, съобразени с възрастта, индивидуалните потребности и интереси на детето.

### **ВЗАИМООТНОШЕНИЯ С КОЛЕГИ**

1. В своите колегиални взаимоотношения учителите, служителите и работниците се ръководят от принципите на лоялност, взаимно уважение, сътрудничество и йерархична подчиненост.
2. Учителят, служителят или работникът нямат право да уронват доброто име или да поставят под съмнение професионализма на колегите си чрез неуместни изявления или действия.
3. Недопустимо е отправянето на обиди между учители, служители и работници, както и дискриминационни прояви в отношенията помежду им.

**Чл.16.** Учителят, служителят или работникът е длъжен да помага на колегите си за изпълнение на техните служебни задължения в рамките на своята компетентност и функции.

**Чл.17.** При възникване на спорове между колеги същите следва да се решават в рамките на добрия тон, като е недопустимо това да става в присъствието на външни лица.

**Чл.18.** В отношенията си с колегите всеки един учител, служител или работник е длъжен да проявява уважение и коректност, като не допуска поведение, което накърнява достойнството и правата на личността.

**Чл.19.** Със своето лично поведение и чувство за отговорност учителят, служителят и работникът трябва да дават пример на останалите си колеги, а ръководството и директорът – на своите подчинени.

**Чл.20.** Учителят, служителят и работникът зачитат правата на всички колеги, независимо от тяхната политическа, идеологическа, расова, религиозна и етническа принадлежност, като се въздържа от дискриминационни действия и показва добро възпитание, уважение и внимателно отношение към всички.

**Чл. 21.** Учителят, служителят и работникът НЕ коментират публично своите възнаграждения, както и тези на своите колеги.

### **ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ – ОБЩИНА РАЗЛОГ, РУО БЛАГОЕВГРАД**

**Чл.22.** (1) Служителите подпомагат органите на държавна и местна власт с висок професионализъм, безпристрастност и активност при разработването и провеждането на държавната политика, както и при изпълнението на взетите решения и осъществяването на неговите правомощия.

1. Когато прави предложения пред органите на държавна и местна власт, служителят предоставя цялата информация, отнасяща се до вземането на конкретно решение.
2. Отговаря на поставените въпроси съобразно функциите, които изпълнява, като при необходимост пренасочва въпросите към друг служител, притежаващ съответната компетентност.

**Чл.23.** Служителите предоставят исканата информация от органите на държавна и местна власт бързо, точно и коректно, освен ако изрично не е посочено друго в нормативен акт, засягащо поверителна информация. В тези случаи се иска разрешение от директора на училището.

**Чл.24.** Служителите активно съдействат за осъществяване на партньорски отношения с НПО и органите на държавната и местна власт, когато за училището и учениците има благоприятен ефект.

### **МОРАЛНИ ОТНОШЕНИЯ С МЕДИИТЕ**

В съвременното демократично общество медиите са трибуна за информиране, въздействие и манипулиране на общественото мнение. Те са онези механизми в обществото, които могат да се използват за реклама и популяризиране на добрите педагогически практики, реализирани от учителите в СУ „Братя Каназиреви”. При сътрудничеството със средствата за масова информация:

**Чл. 25.** (1) Учителите от СУ „Братя Каназиреви” имат право да популяризират в медийното пространство (печат, радио, телевизия, интернет издания) резултати от пряката си работа като преподаватели, материали от открити уроци, ученически симпозиуми, концерти, рецитали и т.н. с цел реклама на институцията и професионалните успехи и правенето на добрите практики достояние на общността.

1. При взаимодействието с медиите учителите и служителите уважават правото на свободно изразяване, но спазват принципите за конфиденционалност и анонимност, ако родител или ученик не желаят имената им да се използват с рекламна цел.
2. При организиране на училищни мероприятия (спортни празници, годишнини и други) СУ „Братя Каназиреви” може да търси представители на медиите с цел отразяването на събитието в публичното пространство.
3. Няма да се публикуват снимки или информация за личния живот на учениците, уронващи по някакъв начин достойнството им.
4. Ще се избягват интервюта с деца без съгласието на родителите или настойниците им.

# **ГЛАВА ТРЕТА**

## **КОНФЛИКТ НА ИНТЕРЕСИ**

**Чл. 26.** (1) Конфликт на интереси възниква, когато служителят има личен интерес, който му влияе дотолкова, че пречи на безпристрастното и обективно вземане на решения или изпълняване на служебни задължения.

1. Когато служителят на СУ „Братя Каназиреви” – гр.Разлог се съмнява дали дадена дейност е съвместима със служебните му задължения, той трябва да обсъди това със своя ръководител.
2. Служителят трябва да избягва всякакви ситуации, които могат да доведат до конфликт на интереси. При появяването на такъв конфликт той е длъжен да информира веднага ръководителя си.
3. Служителят на СУ „Братя Каназиреви” – гр.Разлог не трябва да допуска възможност друг служител да го постави в реален или предполагаем конфликт на интереси.
4. Служител на училището, на когото станат известни факти и обстоятелства за възникнал конфликт на интереси, предприема необходимите мерки за изясняване на въпроса.
5. В случай на вече възникнал конфликт на интереси и само съобразно с нарежданията на ръководителя му служителят може да се оттегли от служебни си задължения, които са причина за възникването на конфликта.
6. При възлагането на служебна задача, чието изпълнение може да доведе до конфликт между служебните му задължения и неговите частни интереси, служителят на СУ „Братя Каназиреви” – гр.Разлог следва своевременно да уведоми своя ръководител.

**Чл. 27.** (1) Служителят на СУ „Братя Каназиреви” – гр. Разлог не може да използва служебното си положение за осъществяване на свои лични или на семейството си интереси.

1. Служителят на СУ „Братя Каназиреви” – гр. Разлог не участва в каквито и да са сделки, които са несъвместими с неговата длъжност, функции и задължения.
2. Служителите на СУ „Братя Каназиреви” – гр. Разлог, които прекратяват трудовото си правоотношение с училището, не трябва да злоупотребяват с информацията, която им е станала известна във връзка с длъжността, която са заемали, или с функциите, които са изпълнявали.

 **Чл. 28.** Всяко лице на педагогическа длъжност в началото на всяка учебна година подава декларация по чл. 220 /3/ от ЗПУО за предоставяне на образователни услуги срещу заплащане, като се съобразява с постановените в ЗПУО нормативни текстове.

 **Чл.** **29.** Всеки служител в СУ „Бр. Каназиреви” не е политически обвързан с партии, коалиции или други сдружения и не използва училищната институция за оказване на влияние или натиск при формиране на чуждо мнение и отношение.

# **ГЛАВА ЧЕТВЪРТА**

## **ПРОФЕСИОНАЛНО ПОВЕДЕНИЕ**

**Чл. 30.** Учителят или служителят е длъжен да работи за провеждане на държавната образователна политика.

**Чл. 31.** Учителят или служителят е длъжен да обменя информация и ресурси, които имат отношение към благополучието и закрилата на правата на детето.

**Чл. 32.** Учителят или служителят е длъжен да работи за утвърждаване собствения и на колегите си авторитет, като се въздържа от действия, които биха уронили престижа на професията, и да проявява нетърпимост към подобни действия.

**Чл. 33.** Учителят или служителят е длъжен да избягва действия и ситуации, които биха предизвикали конфликт.

**Чл. 34.** Учителят или служителят не трябва да иска, приема или разпределя подаръци, дарения, хонорари, услуги или други облаги за себе си или семейството си, които могат да навредят върху изпълнението на служебните му задължения.

**Чл. 35.** Учителят или служителят трябва да ползва повереното му имущество с грижата на добър стопанин и да информира своевременно ръководството на училището при загуба или повреда.

**Чл. 36.** Учителят или служителят трябва да извършва необходимите действия за защита на сигурността и поверителността на информацията, за която е отговорен или му е известна.

**Чл. 37.** Бившият служител трябва да се въздържа от коментари или действия, които биха причинили вреда или загуба на доверие в образователната система, към училището или към когото и да е от служителите в системата.

# **ГЛАВА ПЕТА**

## **КОМИСИЯ ПО ЕТИКА**

**Чл. 38.** Нарушенията в настоящия кодекс се разглеждат от Комисията по етика към СУ „Братя Петър и Иван Каназиреви”.

**Чл. 39.** (1) Съставът на Комисията по етика се определя с решение на Педагогическия съвет и се назначава със заповед на директора.

(2) Педагогическият съвет приема Правилник за дейността на Комисията по етика.

**Чл. 40**. (1) Комисията по етика разглежда жалби, свързани със спазването на този кодекс и дава задължителни тълкувания на Етичния кодекс.

 (2) Всеки заинтересован член може да внесе жалба в Комисията по етика.

 **Чл. 41.** (1) Комисията по етика разглежда постъпилите жалби и се произнася с мотивирано становище най-късно в едномесечен срок от постъпването им.

 (2) Непроизнасянето в срок се смята за мълчалив отказ за налагане на санкция.

 **Чл. 42.** Комисията по етика е длъжна веднъж годишно да отчита дейността си пред Педагогическия съвет.

 **Чл. 43**. Комисия по етика има за цел:

1/ да защитава правото на учителите, служителите и работниците на СУ „Братя Каназиреви” да бъдат всестранно и точно информирани;

 2/ да допринася за установяването на професионални стандарти;

3/ да допринася за издигането на авторитета на СУ „Братя Каназиреви”;

4/ да укрепва свободата на словото, защитавайки правата на учителите, служителите, работниците и учениците;

5/ да подпомага българския учител за прилагане на етичните правила и норми.

# **ГЛАВА ШЕСТА**

## **САНКЦИИ И ОТГОВОРНОСТИ**

**Чл. 44.** Санкциите по този кодекс се налагат с цел да се предупреди и превъзпита нарушителя към спазване на етичните норми и да се въздейства възпитателно върху останалите членове.

**Чл. 45.** (1) Санкциите са:

1/ Писмено уведомяване на служителя или работника и даване публичност на случая;

2/ Предложение до работодателя за дисциплинарно наказание;

3/ По отношение на учениците санкциите са описани в Правилника за дейността на училището и ЗПУО;

1. Непроизнасянето в едномесечен срок от получаване на сигнала се счита за мълчалив отказ за налагане на санкция.

## **ЗАКЛЮЧИТЕЛНИ РАЗПОРЕДБИ**

1. При неспазване нормите на поведение в този кодекс служителите носят дисциплинарна отговорност съгласно Кодекса на труда.
2. Контролът за спазване на нормите на настоящия Етичен кодекс се осъществява от Комисията по етика в състав от 4 членове, чийто състав периодично се избира от Педагогическия съвет за срок от 3 години.
3. При първоначално назначаване на длъжност в учебното заведение непосредственият ръководител е длъжен да запознае новоназначения служител с разпоредбите на този кодекс в тридневен срок от постъпването му на работа.
4. Задължението за детайлно познаване и спазване на настоящите текстове се регламентира в длъжностните характеристики на всички учители и служители в училището.